Jo Swinson

Joanne Kate «Jo» Swinson (født 5. februar 1980) er en britisk politiker for Liberaldemokratene. Hun var partileder fra 22. juli til 13. desember 2019.

Hun var den første kvinne, og inntil da også den yngste person, i vervet som partileder.  Swinson var medlem av Underhuset for East Dunbartonshire i Skottland fra 2005 til 2015 og ble valgt på nytt i 2017.

Swinson gikk grunnskolen (comprehensive school) på Douglas Academy i Milngavie. Hun ble siden utdannet ved London School of Economics og arbeidet med markedsføring for en radiostasjon og for medieselskapet SpaceandPeople i Glasgow. Hun meldte seg som 17-åring inn i Liberaldemokratene. Da hun i 2005 ble valgt til parlamentet, var det som den første født i 1980-årene.

Til tross for at hennes parti kunne vise til en fremgang på 4,2 % under parlamentsvalget i Storbritannia 2019, tapte det ett mandat i Underhuset, nemlig Swinsons eget. Som konsekvens kunngjorde hun sin avgang den 13. desember 2019.

Referanser

Eksterne lenker 
 
 
 
 

Britiske parlamentsmedlemmer
Partiledere
Sosialliberalister
Personer fra Bath